
MOBILO TELEFONU UN CITU VIEDIERĪČU LIETOŠANAS KĀRTĪBA 
1.-6. KLAŠU SKOLĒNIEM
Izstrādāta saskaņā ar 
Vispārējās izglītības likuma 10.panta 3.daļas 2.punktu 
un Ministru kabineta 2023.gada 22.augista noteikumu Nr.474 
“Kārtība, kādā nodrošināma izglītojamo profilaktiskā veselības aprūpe, 
pirmā palīdzība un drošība izglītības iestādēs 
un to organizētajos pasākumos” 9.4. punktu.


1. Mobilo telefonu un citu viedierīču lietošanas kārtība nosaka Rēzeknes Katoļu vidusskolas (turpmāk- Skola) 1.-6. klašu skolēnu mobilo telefonu un citu viedierīču uzglabāšanu, lietošanu un atbildību par kārtības noteikumu neievērošanu.  
2. 1.-6. klašu skolēniem, atrodoties Skolā, mobilo telefonu un citu viedierīču lietošana ir aizliegta, izņemot, ja pedagogs to ir paredzējis izmantot, īstenojot mācību programmu. 
3. Skolēnu un vecāku saziņa, izmantojot mobilos telefonus un citas viedierīces, nenotiek laikā, kamēr skolēns atrodas Skolā.
4. Ienākot Skolā, skolēns mobilo telefonu un citas viedierīces atslēdz vai uzstāda klusuma režīmu ar atslēgtu vibrozvanu. 
5. Mobilo telefonu un citas viedierīces 1.-6.klases skolēns atdod klases audzinātājam vai glabā savā skolas somā (pēc klases audzinātāja ieskatiem). Mobilais telefons un citas viedierīces skolēnam nav pieejamas līdz brīdim, kamēr skolēns dodas prom no Skolas pēc mācību stundām, interešu izglītības nodarbībām, pagarinātās dienas grupas un klases/skolas pasākumiem. 
6. Klases audzinātāja prombūtnes laikā pirmās stundas mācību priekšmeta pedagogs, ja nepieciešams, savāc mobilos telefonus un citas viedierīces, bet tās varēs saņemt pie 1.stāva tehniskā darbinieka.

7. Uzturoties skolas pagalmā, ceļā uz sporta zāli un sporta zālē, skolēns nedrīkst lietot mobilo telefonu un citas viedierīces. 
8. Steidzamas un svarīgas informācijas gadījumā vecāki var sazināties ar klases audzinātāju.
9. Ja skolēnam ir nepieciešams steidzami sazināties ar vecākiem, skolēns var vērsties pie klases audzinātāja, Skolas administrācijas vai jebkura pedagoga un lūgt atļauju izmantot mobilo telefonu vai citas viedierīces skolas darbinieka klātbūtnē.
10. [bookmark: _GoBack]Skolēniem nav tiesību izmantot mobilos telefonus un citas digitālās ierīces fotografēšanai un/vai filmēšanai skolas telpās un tās teritorijā, izņemot, ja skolotājs to paredzējis izmantot, īstenojot mācību programmu.
11. Noteikumu neievērošanas gadījumā:
11.1 Skolas darbinieks, kurš konstatējis pārkāpumu, veic pārrunas ar skolēnu, aicinot telefonu un/vai citas viedierīces nodot, kā arī informē par pārkāpumu klases audzinātāju un atdod viņam mobilo telefonu un/vai citas viedierīces. Klases audzinātājs fiksē pārkāpumu E-klases uzvedības žurnālā vai veic ierakstu E-klases dienasgrāmatā. 
11.2 Atkārtota pārkāpuma gadījumā klases audzinātājs fiksē pārkāpumu E-klases uzvedības žurnālā vai veic ierakstu E-klases dienasgrāmatā un aicina vecākus uz sarunu. Pēc sarunas mobilo telefonu un/vai citu viedierīci atdod vecākiem.  
11.3 Ja skolēns trešo reizi neievēro noteikumus, tad mobilais telefons un/vai cits viedierīces tiek nodots Skolas administrācijai. Klases audzinātājs informē vecākus par radušos situāciju un aicina skolēnu un skolēna vecākus uz sarunu ar Skolas administrāciju. Mobilais telefons un/vai citas viedierīces tiek uzglabātas direktora kabinetā un tiek izsniegtas tikai skolēnu vecākiem. 

